Muhoksen kunta

MULF V: Lepotalkoot
2025-08-12 - 2025-09-15 | Koivu ja Tähti -kulttuurikeskus, Muhostie 2, Muhos, 91500, Suomi
Lepotalkoot on yhteisöllinen tilateos Muhoksen kirjastolla ja kirjastoautossa 11.8.-14.9.2025
Lepotalkoot on kaikille avoin tila, jossa voi urakalla levätä, rauhoittua, makoilla tai istua, lueskella hiljaisuudessa tai jutella hiljaisella äänellä muiden kanssa. Lepotalkoot on myös tempaus johon kutsumme muhoslaisia.
Mistä asioista tarvitset lepoa voidaksesi paremmin?
Planeettamme tarvitsee hoivaa, mutta sitä tarvitsee myös ihminen. Ilman lepoa ihminen ei jaksa hoitaa, mutta toisaalta hoivaaminen on myös lepoa. Voit tutkia talkoissa, mitä tarvitset eniten löytääksesi paikkasi ja roolisi elonkehällä sekä suhteesi toislajisiin.
Lepo on asenne ja vastakohta jatkuvalle kasvulle.
Kirjasto ja MULFin taiteilijat ovat valinneet talkoisiin lepoaiheista ja lepoa vaalivaa kirjallisuutta.
Lepotalkoot on osa MULFin (Muhos Lifestyle Festival) V 2025 Juuret / Roots -ohjelmaa, joka tiivistyy Muhoksen Taiteiden yössä La 30.8.2025 klo 12-22. Siellä voi tuttuun tapaan juoda omasta muumimukista teetä. Oman viltin voi myös ottaa mukaan.
Lepotalkoot jalkautuu kirjastoauton mukana pe 29.8. klo 17:30 Laitasaareen (Seurojentalo) sekä la 30.8. klo 14:00 Kylmälänkylälle (Kyläkauppa Satumaa).
Perjantaina Laitasaaressa pidetään levollinen tarinahetki lapsille ja aikuisille. Samalla on mahdollisuus tutustua taiteilijoiden residenssiin Laitasaaren seurojentalolla. Lauantaina Kylmälänkylälle kirjastoauton mukana matkaa kirjailija Laura Porola, jonka juuret ovat Kylmälänkylällä.
